cyanic-selkie/wikianc huggingface dataset:
Rhodos
Rhodos (Ródos ; Rhódos) ass d'Haaptinsel vun der griicheschen Inselgrupp Dodekanes („zwielef Inselen“) an der Ost-Egäis. Op der 1.398 km² grousser Insel liewen ongeféier 125.000 Awunner, dovun d'Hallschent an der Stad Rhodos.
Amecht
Amecht war e Brauch, deen zu Lëtzebuerg bis an den Ufank vum 19. Joerhonnert bestanen huet.
E bestoung doran, datt d'Männer aus engem Duerf zesummekoumen, fir a Form vun enger Zort Theaterinszenéierung ë. a. Geriicht ze halen, iwwer kleng Streidereie wéinst Lännereien. Dacks gouf de Geck mat Saache gemaach an et goung och alt soss "héich hir".
Jicktubak
De Jicktubak war en Tubak fir ze jicken, net fir ze fëmmen. Hie war a klenge Staange gerullt. E gouf verfäinert mat verschiddenen Arome wéi Kanéil, Lakritz oder Anäis.
Protogeschicht
D'Period vun der Protogeschicht läit tëscht der Virgeschicht an der eigentlecher Geschicht. Dëst ass d'Period wou eng Zivilisatioun nach keng eege Schrëft huet, awer an de Schrëfte vun anere Kulturen opdaucht. Dowéinst ginn an Europa d'Kelten an d'Germanen als protogeschichtlech ugesi vun deem Moment u wou d'Griichen an d'Réimer iwwer se schreiwen.
Chronologie
D'genee Grenzen tëscht Protogeschicht, Virgeschicht a Geschicht sinn net sou einfach ze definéieren, well se vu Kultur zu Kultur, vu Regioun zu Regioun extreem ënnerschiddlech sinn. Fir ze vereinfachen, kann een d'Protogeschicht mat de Metallzäitaltere gläichsetzen:
Zivilisatiounen
D'Zivilisatiounen oder ethnesch Communautéiten déi eis am meeschte bekannt sinn, sinn d'europäesch "Barbaren":
Siwebueren
Siwebueren ass en Deel vum Quartier Rollengergronn an der Stad Lëtzebuerg.
Canton de Pouilly-en-Auxois
De Canton de Pouilly-en-Auxois ass eng fréier franséisch administrativ Andeelung am Arrondissement Beaune, am Departement Côte-d'Or an der Bourgogne-Franche-Comté. Mam Dekret vum 18. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Siwebueren
Bis den 1. Juli 1849 huet Siwebueren zur deemoleger Gemeng Eech an duerno bis den 1. Juni 1920 zur deemoleger Gemeng Rollengergronn gehéiert.
Geschicht
Siwebueren war iwwer 200 Joer laang d ' Wäschkiche vun der Stad.
1707 gëtt d ' Folie Grégoire mat allem Drëm an Drun Eegentum vun der Stad Lëtzebuerg, déi 1734 decidéiert beim Rodenborn en Haus bauen ze loossen.
1736 léisst d'Stad vum Zammermann Basen aacht Basengen aus Holz mat engem Daach driwwer do opriichten. D'Wäschfraen hu missen 2 Sou fir d'Wäschen an 3 Sou fir Wäschen, Bleechen an Dréchne bezuelen.
Den 1. Abrëll 1767 kafen d'Bridder Jean François, Dominique a Pierre-Joseph Boch vun der Stad d'Folie Grégoire mat den Terraine ronderëm fir eng Parzeläinsfabrick ze bauen. Se kréien och Erlabnes fir d'Waasser vun de Quelle fir hir Fabrick ze gebrauchen, ënner der Konditioun, datt d'Awunner weiderhin d'Buere benotzen däerfe fir hir Wäsch ze maachen an d'Wise fir d'Wäsch ze dréchnen.
Well d'Strooss méi breet gemaach gouf, sinn 1968 d'Siwebueren ewechgerappt ginn. Eng Gedenkplack um Waasserbaseng erënnert haut nach un d'Siwebueren.
Interstellar Wollek
Eng Usammlung vun interstellarem Gas a Stëbs an enger Galaxis gëtt Interstellar Wollek genannt. Ofhängeg vun hirer Dicht, Gréisst an Temperatur an dem Waasserstoffundeel handelt et sech ëm en neutraalt (H-I-Gebitt), en ioniséiert (H-II-Gebitt) oder eng molekular (Moleküllwollek) Wollek. Och d'Bezeechnung Interstellare Stëbs ass richteg.
Cheemesch Zesummesetzung
D'Zesummesetzung vun Interstellare Wolleke gëtt duerch d'Observatioun vun elektromagnetesche Wellen, déi vun hinnen ofgestraalt ginn, ënnersicht. Grouss Radioteleskopen analyséieren d'Intensitéite vu bestëmmte Frequenze vun der elektromagnetescher Stralung, déi fir Spektre vu bestëmmte Molekülle charakteristesch sinn. E puer Wolleke si kal a tendéieren dozou, ganz laangwelleg Stralung ofzeginn. Astronome sinn an der Lag, eng Kaart mat dem Iwwermooss vun den eenzele Moleküllen duerzestellen, soudatt een d'Zesummesetzung vun der Wollek verstoe kann. A gliddege Wolleke sinn dacks Ione vu verschiddenen Elementer ze fannen, deenen hire Spektrum een am ultraviolette Liicht gesi kann.
Lëtzebuergesch Auswanderung
D'Lëtzebuergesch Auswanderung ass e wichtegt, vill kommentéiert Kapitel vun der lëtzebuergescher Geschicht. Wann an der Zäit vill Lëtzebuerger an d'Ausland ausgewandert sinn, fir an der Friemt en neit Heem ze fannen, dann hat dat eng Rei Ursaachen, déi sech mat der Zäit geännert hunn.
Interstellar Wollek
Cheemesch Zesummesetzung
Radioteleskope kënnen op e Punkt vum Stärenhimmel fokusséiert ginn an do d'Heefegkeet vu verschiddenen Elementer am Spektrum moossen. Héchstwäerter an enger Frequenz bedeiten, datt eng Aart vun Atomer oder Moleküllen op där Plaz staark vertruede sinn. D'Héicht vun de Maximalwäerter ass proportionell zum Undeel vum Moleküll an der Wollek.
Onerwaart cheemesch Entdeckungen an den interstellare Wolleken
Et hat een erwaart, datt an interstellare Wolleke wéinst der niddreger Temperatur an Dicht bal keng Reaktioune géifen oflafen. Awer et goufe komplex organesch Moleküllen nogewisen, deenen hir Existenz an Entstoe bis elo nëmmen ënner der Viraussetzung vun héijen Temperaturen an ënner héijem Drock fir méiglech gehale gouf. Doraus gouf d'Schlussfolgerung gezunn, datt déi cheemesch Reaktiounen an interstellare Wolleke méi séier oflafe wéi bis ewell geduecht gouf.
Lëtzebuergesch Auswanderung
Auswanderung a Siwebiergen
D'Auswanderung an Transsylvanien am 12. Joerhonnert war breet gefächert, wat d'Hierkonft vun den Emigranten ugeet. Et ass nogewise ginn, datt vill Emigrante virdrun am Muselraum doheem waren. Si si matgerass ginn an hu sech enger Beweegung, déi vun iwwerall koum, einfach ugeschloss. De Verglach vun de Flouernimm confirméiert d'Originne vun Emigranten aus eisem Raum. Dat selwecht gëllt och fir d'Dialekter déi an Transsylvanien geschwat ginn, besonnesch a Siwebiergen, an déi sech duerch d'Joerhonnerte gutt erhalen hunn an dem Lëtzebuergesche staark gläichen. Déi, déi d'Geleeënheet hate mat Siwebierger op Lëtzebuergesch ze schwätzen, confirméieren dat: d'Verstännegung ass weiderhin onerwaart gutt.
Auswanderung no Ungarn
D'Auswanderung vu Lëtzebuerger an Ungarn ass an zwou Wellen erfollegt:
Auswanderung no Nordamerika
Ënner Lëtzebuerger Nordamerikaner versteet een d'Amerikaner, déi zwar d'amerikanesch Nationalitéit hunn, mä vu lëtzebuergescher Ofstamung sinn.
Geschicht
Am 19. Joerhonnert ware ronn 50.000 Lëtzebuerger an d'Vereenegt Staate vun Amerika ausgewandert. Haut gëtt et, opgrond vun enger Vollekszielung déi op d'Joer 2000 zeréckgeet, 45.139 amerikanesch Bierger déi uginn hunn, si hätte lëtzebuergesch Originne vun zwou oder vun enger Säit hier. Déi meescht liewen am Mëttelweste vun de Vereenegte Staate vun Amerika. Zueleméisseg gesäit dat an de Bundesstaate mat vill Lëtzebuerger Amerikaner follgendermoossen aus: 6.963 am Illinois, 6.580 am Wisconsin, 5.867 am Minnesota, 5.624 am Iowa an 2.824 a Kalifornien.
Infiltratioun vu Lëtzebuerger a Frankräich
Am Géigesaz zur Auswanderung vu Lëtzebuerger a Siwebiergen, an Ungarn an an Amerika handelt et sech hei net ëm e kollektive Phenomeen, mä ëm individuell Entscheedunge vu Persounen. déi aus perséinleche Grënn an d'Friemd gaange sinn, net fir liewenslaang, mä fir nëmmen eng bestëmmt Zäit do ze bleiwen.
Dat war de Fall bei deenen, déi am leschte Joerhonnert a Frankräich oder an d'Belsch fortgezu sinn, well se z. B. gemengt hunn, an der "douce France" kënnt ee besser liewen, méi séier Geld verdéngen, fir dann op Lëtzebuerg zeréckzekomme wann d'Ëmstänn et erlabe sollten. Dat war och de Fall bei de jonke Meedercher déi a Frankräich an den Déngscht gaange sinn, net nëmme fir Suen ze verdéngen, ier se sech bestuet hunn, mä och fir do eppes bäizeléieren.
Dorënner falen och d'Handwierker. Bis zum Éischte Weltkrich war et nämlech bei hinnen Usus, fir sech am Ausland ze perfektionéieren. D'Wanderjore bei den Zammerleit, ier se sech fest etabléiert hunn, war een typeschen, awer keen eenzele Fall. An deem Zesummenhang schreift de Joseph Hess: "Jusque vers 1900 il était rare qu'un artisan quelconque s'établit dans un de nos villages sans avoir fait son tour de France. Le Faubourg Saint-Antoine regorgeait de menuisiers et ébénistes luxembourgeois, pour le plus grand bien de nos intérieurs luxembourgeois,..."
Lëtzebuerger Intellektueller a Kënschtler am Ausland
Schléisslech sollten d'Wëssenschaftler an d'Artisten ernimmt ginn, déi sech am Ausland néierloossen oder no hire Studien do bleiwen, aus der Iwwerzeegung, d'Land wier ze kleng, fir hinnen an hirer Spezialisatioun genuch Méiglechkeeten ze ginn. Vill vun hinnen hu reusséiert a souguer fäerdeg bruecht, international bekannt oder Universitéitsprofesser ze ginn; eng Chance, déi se zu Lëtzebuerg net gehat hätten. Hei e puer Beispiller:
Tacuarembó (Stad)
Tacuarembó ass d'Haaptstad vum Departement Tacuarembó an Uruguay.
Si ass de 27. Januar 1832 ënner dem Numm San Fructuoso vum Colonel Bernadé Rivera op Uerder vum Generol Fructuoso Rivera, deen deemools President vun der Republik war, gegrënnt ginn.
De 17. Juni 1912 ass San Fructuoso ëmbenannt ginn an heescht vun do un Tacuarembó, grad wéi och d'Departement.
Palomar-Observatoire
De Palomar-Observatoire ass en Observatoire, dee virun allem duerch säi 5-Meter-Spigelteleskop, dem Hale-Teleskop, bekannt ass. E steet op der Spëtzt vum 1.706 Meter héije Palomar Mountain zirka 80 Kilometer nordëstlech vu San Diego a Kalifornien. Haut gehéiert den Observatoire zum Caltech, dem California Institute of Technology.
Nieft dem Hale-Teleskop an dem Oschin-Schmidt-Teleskop huet d'Palomar-Observatoire och nach e weidere Spigelteleskop mat engem Haaptspigel vun 1,5 Meter Duerchmiesser, souwéi e Schmidt-Teleskop mat enger Ëffnung vu 46 cm.
Canton de Vigneux-sur-Seine
De Canton de Vigneux-sur-Seine ass eng franséisch administrativ Andeelung am Arrondissement Évry, am Departement Essonne an der Regioun Île-de-France.
Palomar-Observatoire
Hale-Teleskop
De gréissten Teleskop vum Palomar-Observatoire ass den Hale-Teleskop, dee vun 1947 bis 1975 de gréissten Teleskop vun der Welt war. En huet en Haaptspigel mat engem Duerchmiesser vu 5,08 Meter (200 Zoll) a krut säin Numm zu Éiere vum George Ellery Hale.
De Bau vum Teleskop huet iwwer 15 Joer gedauert. Fir den Transport vum 20 Tonne schwéieren 5-Meter-Spigel - deen elleng fir e virsiichtegt Ofkillen nom Géissen aacht Méint gebraucht huet – gouf en eegent Gefier plus Strooss gebaut. D'Gehäis vum Sekundärspigel ass sou grouss, datt fir speziell Aarbechten beim Miessen a Justéieren den Astronom dra sëtze kann. Den alles am allem iwwer 400 Tonne schwéieren Teleskop ass an enger 1.000 Tonne schwéierer Kuppel vun 41 m Duerchmiesser ënnerbruecht.
De Rang als gréisst Teleskop weltwäit huet Mount Palomar no 30 Joer un de 6-Meter-Teleskop „BTA-6“ vum Selentschuk-Observatoire am Kaukasus verluer.
Oschin-Schmidt-Teleskop
Am Joer 2003 gouf d'Oschin-Schmidt-Teleskop mat der sougenannter QUEST-Kamera, enger aus 112 CCD-Chips zesummegesater Kamera mat 161 Megapixel, ausstafféiert. Mat dësem Instrument gouf ënner anerem den Zwergplanéit Eris entdeckt.
Palomar-Testbed-Interferometer
Déi héich Prezisioun gouf duerch en Dual-Star-System erreecht, mat deem d'Observatioun vun zwéi Stäre méiglech ass. Domat geléngt et, atmosphäresch Aflëss, d'Seeing, z'eliminéieren.
Canton de Chanac
De Canton de Chanac ass eng fréier franséisch administrativ Andeelung am Arrondissement Mende, am Lozère (Occitanie)
Den Haaptuert war Chanac.
Hamont-Achel
Hamont-Achel ass eng belsch Stad a Gemeng an der flämeschsproocheger Communautéit an der Regioun Flandern, an der Provënz Limburg. D'Géigend ëm Hamont ass als d'Campine (nl:Kempen) bekannt.
Geschichtleches
D'Gemeng ass 1975 bei der belscher Gemengereform aus den zwou Gemengen Hamont an Achel entstanen. An der Gemeng wunnen 13.898 Leit a si huet eng Fläch vun 43,73 km².
Hamont war bis 1366 eng vun de Gudde Stied an der Grofschaft Loon bis déi un de Fürstentum Léck ugeschloss gouf, duerno war et eng vun den 23 Bonnes villes am Fürstentum Léck.
1985 krut d'Gemeng den Titel Stad dee bei de Fusioun verluergaange war, nees frësch unerkannt.
Bis an d'19. Joerhonnert war Hamont de gréissten Zentrum am nërdleche Limburg, wou Tränteler gewunnt hunn, déi hiren Handel an Däitschland, Frankräich, an Holland, haaptsächlech mat Koffergeschier a Parzeläi gedriwwen hunn. Si waren normalerweis an der gudder Saison op der Rees, an an de Wanterméint ware se bei hire Famillen. Deen Handel hat der Gemeng e relativ gudde Wuelstand bruecht, an en ettlech schéin Träntelerhaiser sinn nach zu Hamont ze gesinn, wouvun der e puer ënner Monumenteschutz stinn.
Canton de Boulogne-sur-Gesse
De Canton de Boulogne-sur-Gesse ass eng fréier franséisch administrativ Andeelung am Arrondissement Saint-Gaudens, am Departement Haute-Garonne an der Regioun Occitanie.
Marilyn Monroe
D'Marilyn Monroe, gebuer den 1. Juni 1926 zu Los Angeles als Norma Jean Mortenson, an do gestuerwen de 5. August 1962, war eng US-amerikanesch Schauspillerin.
Am Ufank vun hirer Carrière huet d'Marilyn Monroe als Fotomodell hir Sue verdéngt. Duerno huet si an den 1950er Joren a villen erfollegräiche Filmer matgespillt.
Schaf
E Schaf ass e Miwwelstéck, dat geduecht ass, fir Saachen dran ze versuergen, an dee vu baussen, laanscht d'Frontsäit, mat enger oder méi Dieren zougemaach ka ginn, déi, jee nodeem, zougespaart kënne ginn.
Bannen am Schaf si Regaler oder Tiräng, fir d'Saachen ënnerzebréngen, oder och, am Fall vun engem Kleederschaf, eng Staang, déi de queesche Wee agebaut ass, fir dorop Bigele mat Gezei ze hänken.
Kierchejoer
An der kathoulescher Kierch fänkt d'Joer den 1. Advent un an hält samschdes nom Christus-Kinnek-Sonndeg op. D'Opstelle vum Kierchejoer ass relativ komplizéiert well engersäits no de Woche (Sonndeger) gekuckt gëtt (z. B. fir d'Adventszäit) anerersäits awer och no de Kalennerdeeg (z. B. Chrëschtdag selwer). Dës Tabell resuméiert d'Kierchejoer ouni Uspréch op Vollstännegkeet. D'Haisercher si mat der liturgescher Faarf vum Dag ënnerluecht.
Louis Antoine vu Bourbon-Condé
De Louis Antoine Henri vu Bourbon-Condé, Herzog vun Enghien, gebuer den 2. August 1772 zu Chantilly, a gestuerwen den 21. Mäerz 1804 zu Vincennes, war e franséische Prënz, a Géigner vun der franséischer Revolutioun. Hien huet am Emigrantekorps gekämpft a gouf op Uerder vum Napoléon zu Ettenheim a Baden festgeholl, an 1804 am Schlass vu Vincennes erschoss.
Hie war de Bouf vum Louis Henri Joseph vu Bourbon Condé.
Uelzecht
D'Uelzecht ass ee franséisch-lëtzebuergesche Floss a mat 68 km op Lëtzebuerger Terrain den zweetlängste Floss vum Land. Et ass e rietsen Niewefloss vun der Sauer a gehéiert domat zum Anzuchsgebitt vun der Musel an doriwwer eraus zum Baseng vum Rhäin.
D'Quell vun der Uelzecht
Déi eigentlech Quell vun der Uelzecht war südwestlech vu Villerupt am franséischen Departement Moselle, an engem schmuelen Dall an deem d'Cité Sainte-Claire läit. Un d'Uelzecht erënnert do nach just e Weier mam Numm Étang de l'Alzette. Op verschiddenen alen topographesche Kaarte gëtt eng Quell südlech vun Däitsch-Oth als Quell vun der Uelzecht uginn. Bei der Industrialiséierung vum Dall ass d'Uelzecht grad wéi hir Niewebaache westlech vu Villerupt iwwerdeckelt a mat engem Kollekter ënner Villerupt erduerch gefouert ginn. Dee Kollekter kënnt bei Micheville aus dem Buedem eraus an et ass déi Plaz déi vun der franséischer Waasserverwaltung elo als Quell vun der Uelzecht definéiert gëtt. Se leeft vun do ënner dem Numm Canal de la Vacherie à l'Alzette bis op d'lëtzebuergesch Grenz zu Esch-Uelzecht. Hir eenzeg nennenswäert Niewebaach a Frankräich ass d'Beler déi vu Réideng kënnt.
Op franséische Landkaarten aus dem 16. Joerhonnert si sechs Niewebaache bekannt, vun deenen der haut fënnef aus dem Landschaftsbild verschwonne sinn, an Esch ass als Mauvais-Esch uginn.
D'Uelzecht op Lëtzebuerger Terrain
Hanner Esch leeft se "durech d'Wisen", laanscht Schëffleng, Hunchereng, Fenneng, Beetebuerg, Léiweng, Bierchem, Béiweng, Réiser, Hesper an duerch d'Quartieren Hamm, Bouneweg, Polvermillen, Gronn, Clausen, Pafendall, Eech, Weimeschkierch, Dummeldeng a Beggen vun der Stad Lëtzebuerg, wou se sech tëscht de Sandsteefielsen e Wee gesicht huet. Duerch d'Stad mécht d'Uelzecht op grousse Strecken och d'Grenz tëscht de Quartieren.
Hanner der Stad leeft d'Uelzecht viru laanscht Bäreldeng, Walfer, Steesel, Bouferdeng, Hielem, Hënsdref, Luerenzweiler, Pretten, Lëntgen, Gousseldeng a Rolleng. Se fléisst duerch Miersch, an da laanscht d'Uertschaften Biereng, Miesdref, Pëtten, Kruuchten, Colmer-Bierg, Schieren a Grenzen ier se, no 73 km, tëscht Ettelbréck an Angelduerf an d'Sauer leeft.
Nieweflëss
{|
Naturschutz
Tëscht Esch-Uelzecht an der Stad Lëtzebuerg leeft d'Uelzecht an enger flaacher Landschaft, sou datt lénks a riets dervu Suppen an aner Fiichtgebidder entstane sinn.
En ettlech stinn ënner Naturschutz a gehéiere zu der Zone de protection spéciale (ZPS) «Vallée supérieure de l'Alzette» vum Projet LIFE-Nature. Dat sinn d'Naturschutzgebitt Am Pudel zu Esch-Lalleng, Am Bauch zu Féiz, Brill zu Schëffleng, Dumongshaff tëscht Schëffleng a Féiz, Stréissel zu Beetebuerg an d'Réiserbann zu Réiser, déi zesummen eng protegéiert Fläch vun iwwer 1.000 ha hunn.
Stull
E Stull ass e Miwwelstéck, dat gemaach ass, fir datt eng Persoun sech kann drop sëtzen.
E Stull ass aus éischter haardem Material. Wann e gepolstert ass, a Stäipe fir d'Äerm huet, da schwätzt ee vun enger Fotell. Bei engem gepolsterte Sëtzmiwwel fir méi Leit gebraucht een den Ausdrock Kanapee.
E Stull gëtt dacks bei en Dësch gestallt, fir am Sëtze kënnen z'iessen, ze schaffen oder ze schreiwen.
Team Differdange - Losch
D'Team Differdange - Losch ass eng Déifferdenger UCI Continental-Vëlosekipp ënner der Leedung vum Gaby Gatti.
2015 ass de Lëtzebuergesche Garagist Losch hiren Numm-Sponsor.
Canton de Chambley-Bussières
Den Haaptuert war Chambley-Bussières.
Canton de L'Isle-en-Dodon
De Canton de L'Isle-en-Dodon ass eng fréier franséisch administrativ Andeelung am Arrondissement Saint-Gaudens, am Departement Haute-Garonne an der Regioun Occitanie.
Carl Friedrich Zimmermann
De Carl Friedrich Zimmermann, gebuer de 5. August 1817 zu Morgenröthe am Vogtland a gestuerwen den 20. Oktober 1898 war en däitsche Museksinstrumente-Fabrikant.
Hocker
En Hocker ass en einfacht Miwwelstéck, fir sech drop ze sëtzen. En huet eng flaach Fläch, vun der Gréisst vun engem Hënner, an dräi bis véier Stempelen.
Carl Friedrich Zimmermann
Ëm 1830 huet hien zu Carlsfeld am Erzgebirge ugefaangen, Balleginstrumenter ze bauen. Hie gëllt als den Erfinder vum Bandoneon.
Zesumme mat sengem Brudder huet hien 1847 eng kleng Fabrick opgeriicht, an där se Konzertinaen a Bandoneone gebaut hunn. Verkaaft goufen d'Instrumenter iwwer dem Händler Heinrich Band seng Firma Bandunion. Sou koum dat neit Instrument zu sengem Numm.
Nuetsdësch
En Nuetsdësch ass e klengen Dësch, deen nieft dem Bett steet. Dacks ass do en Tirang oder e Regal dran, fir Saache kënnen ënnerzebréngen, déi een nuets gär bei Hand hätt.
Fréier, wéi d'Toilettë baussent der Wunneng oder baussent dem Haus waren, haten d'Nuetsdëscher dacks e klengen agebaute Schiefchen, an deem d'Pottschamb versuergt gouf.
Linux
Linux bezeechent am strenge Sënn nëmmen de Linux-Kernel. Allerdéngs gëllt de Begrëff normalerweis och fir dat ganzt fräit Betribsystem.
Vun der Free Software Foundation a vu ville Puriste gëtt Linux och dacks GNU/Linux genannt, well Linux souwuel um Linux Kernel wéi och op de GNU-Tools opbaut. Publizéiert gëtt de Linux Kernel wéi och déi Toolen ënner der GNU GPL.
Linux als Betribssystem besteet aus e puer Deeler oder Programmen, déi vu Software-Entwéckler aus der ganzer Welt programmeiert a weiderentwéckelt ginn. Linux gëtt gewéinlech als sougenannte Linux-Distributioun ugebueden oder souguer verkaaft. Debian, Suse, Red Hat, Gentoo a Slackware sinn, fir just e puer Beispiller ze nennen, wäit entwéckelt Distributiounen.
Dat bal méi bekannt Maskottche vun der Linux-Gesellschaft ass de Pinguin Tux. Linux selwer ass e Markennumm, deen dem Linus Torvalds gehéiert.
Geschicht
De finneschen Universitéitstudent Linus Torvalds hat de Linux Kernel ursprénglech als Hobby geschriwwe wärend en op der Universitéit Helsinki studéiert huet. Den Torvalds hat am Ufank Minix op sengem Computer benotzt, ee vereinfachte Kernel dee vum Andrew Tanenbaum geschriwwe gi war fir Betribsystemdesign z'enseignéieren. Leider huet den Tanenbaum awer keng Extensioune fir säi Betribssystem ënnerstëtzt, wat den Torvalds dozou bruecht huet een Ersatz fir de Minix ze schreiwen. Obschonn datt am Ufank ee Minix System néideg war fir Linux z'installéieren an ze starten huet de Linux de Minix ganz séier iwwerholl wat d'Funktionalitéit ubelaangt.
Déi éischt Linux Versioun ass am September 1991 op den Internet gesat ginn, a kuerz drop, am Oktober, ass eng zweet Versioun nokomm (Kuckt heizou och ). Zanter dem Moment hunn dausende vun Developpeure rondrëm d'Welt beim Projet matgemaach. Dem Eric S. Raymond säin Essay The Cathedral and the Bazaar diskutéiert iwwer den Developementsmodèle vum Linux Kernel a vun änlecher Software.
Den Numm "Linux" ass net vum Torvalds selwer erausgesicht ginn, mä vum Ari Lemmke, Administrateur vum ftp.funet.fi, deen dem FTP Directory vun deem de Linux fir d'éischt disponibel war, en Numm ginn huet. D'geschützte Mark Linux (SN: 1916230) gehéiert dem Linus Torvalds, an ass régistréiert fir "Computerbetribssystemer fir Computerbenotzung an -operatioun ze vereinfachen." D'Lizenzéierung vun der geschützter Mark gëtt elo vum Linux Mark Institute geréiert.
Wouhier kënnt den Numm Linux ?
Dem Linus Torvalds no sollt d'Betribssystem eigentlech Freax heeschen, zesummegesat aus dem englesche Wuert Freak an dem X um Schluss vun Unix.
Wéi de Linus ugefaangen huet u sengem Minix-Clonen ze schaffen, huet en am Ufank d'Dateien ënner dem Numm Freax um FTP-Server vu senger Uni (Helsinki a Finnland) ofgeluet. Den Numm Freax huet dem Administrateur vun deem Server awer net gefall, an hien huet dann och déi ganz Saachen an den neien Dossier Linux gesat. Fir e groussen Opstand ze vermeiden, a sécherlech och well em déi néideg Fantasie gefeelt huet fir e besseren Numm ze fannen, huet den Torvalds näischt gesot, an déi nei Situatioun akzeptéiert.
Den Tux
Den Tux ass 1996 vum Larry Ewing gemoolt ginn. D'Iddi datt d'Linuxmaskottchen ausgerechent ee Pinguin soll sinn koum vum Linus Torvalds selwer, dem Schöpfer vum Linux.
Verschidde Leit behaapten den Numm kéim vun Torvalds UniX, een Numm dee vum James Hughes virgeschloe ginn ass. Mä am Allgemenge gëtt ugeholl, datt den Numm vun tuxedo kënnt, Englesch fir Frack (de Pinguin kuckt jo sou aus wéi wann hien ee Frack unhätt).
Den Tux ass fir ee Linux Logo's Concours gemoolt ginn. Biller vun anere Propositioune kënnen um fonnt ginn. De Gewënner ass vum Larry Ewing mam Gimp gemoolt ginn. De Gimp ass ee fräie Molprogramm. De Larry Ewing huet de Pinguin der Communautéit mat follgende Konditiounen zur Verfügung gestallt:
Den Torvalds huet no eppes Witzeges a Sympathesches gesicht wat ee mat Linux associéiere kann, an ee liicht décke Pinguin, dee sech no enger gudder Molzecht liddreg dohi sëtzt huet perfekt gepasst!
Den Tux ass een Ikon fir d'Linux an d'Open Source Communautéit ginn, an et huet souguer ee brittesche Linux User Group ee Pinguin vum Bristol Zoo adoptéiert. De Pinguin ass méi bekannt wéi säi grousse Frënd, de GNU, ee friddlecht a scheit Gnu deen de GNU Projet representéiert.
Tux ass och den Haaptacteur vun engem Linux Spill wat Tux Racer genannt gëtt, an deem de Spiller den Tux iwwer eng Rei veräisten Hiwwelen erofsteiert, op sengem Bauch, an deem e probéiert Hierken ze frupsen, an d'Zäitlimit ze klappen. Den Tux ass och eng Figur vum Web comic User Friendly.
TUX ass och den Numm vun engem Webserver deen am Linux Kernel leeft, dee capabel ass statesch Websäite fir méi séier ze zerwéiere wéi traditionell Servere wéi den Apache HTTP Server. Dës Software gëtt vu Red Hat ënnerhalen.
Voie sacrée
D'Voie sacrée oder och nach Voie sacrée nationale ass eng historesch strateegesch Strooss a Frankräich. Si verbënnt Bar-le-Duc mat Verdun.
Déi Strooss war am Éischte Weltkrich, eng vital Verkéiersoder fir d'Festung vu Verdun. Am Ufank gouf se einfach la route genannt. Si gouf eréischt am Krich, 1916, vum Schrëftsteller a Politiker Maurice Barrès Voie sacrée gedeeft, mat Referenz op de Réimer hir Via Sacra.
D'Strooss war sou wichteg datt se wärend der ganzer Zäit vum Krich vun e puer franséische Juegdgeschwaderen, déi nëmmen déi Missioun haten, protegéiert gouf.
Am Summer 1916 sinn all Woch eng 90.000 Zaldoten, a ronn 50.000 Tonne Material iwwer déi Strooss gaangen.
Et gouf permanent dru geschafft fir se an der Rei ze halen, well bei enger Moyenne vun engem Camion pro 13 Sekonnen, war den Trafic sou grouss, dat sech keng Panne konnte geleescht ginn. Wann e Camion e Problem hat, gouf en einfach an de Gruef gehäit, fir datt déi aner konnte weiderfueren. Laanscht Strooss sinn iwwerall Steekaulen entstanen, fir déi ausgefuere Gléisen ze stoppen.
De Capitaine Doumenc, de Concepteur vum sougenannten Noriasystem an och de Generol Pétain, hate bekäppt datt eng séier Rotatioun vun den Truppe wichteg war, fir ëmmer ausgeraschten Zaldoten op der Front ze hunn. Sou ass et och komm datt all franséischt Regiment do vertruede war.
Den Transport iwwer déi Strooss war ëm sou méi wichteg, well praktesch all d'Eisebunnssstrecken aus deem Secteur an den Hänn vun de Preise war, oder ënner deenen hirem Artillerisberäich louch.
Canton de Saint-Jean-de-Losne
De Canton de Saint-Jean-de-Losne ass eng fréier franséisch administrativ Andeelung am Arrondissement Beaune, am Departement Côte-d'Or an der Bourgogne-Franche-Comté. Mam Dekret vum 18. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Voie sacrée
Wann een iwwer déi Strooss fiert, mierkt en datt se net sou gezeechent ass wéi déi aner Nationalstrossen a Frankräich. Obscho se an der Verwaltung an op de Stroossekaarten den Numm RN 35 hat, stinn laanscht Strooss Kilometersteng mat der Opschrëft N VS fir Nationale Voie Sacrée.
Beim Declassement vun enger Parti Nationalstrossen am Januar 2006, gouf se als Departementale klasséiert a krut den Numero RD1916 als Ërennerung un d'Joer 1916.
D'Wichtegkeet vun där Strooss geet am beschten aus dem Pétain sengem Buch iwwer d'Schluecht vu Verdun ervir (Originaltext):
Vers le carrefour Regret-Verdun, base avancée des approvisionnements de l'armée, quatre voies arrivaient de l'arrière:
''Ainsi, sur quatre voies d'accès, deux sont coupées ou sous le feu de l'ennemi, et une autre n'a qu'une capacité très réduite. Cela limite donc les possibilités à une seule route la nationale de Bar-le-Duc à Verdun''.
Roue tourangelle
D'Roue tourangelle ass eng Vëloscourse a Frankräich déi 2002 gegrënnt gouf, an zum UCI Europe Tour an der Kategorie 1.2. gehéiert. Zanter 2004 ass se op fir professionell Coureuren.
Voie sacrée
D'Voie sacrée nom Éischte Weltkrich
Datt de Maurice Barrès se schonn am Abrëll 1916 Voie sacrée gedeeft hat, war net déi eenzeg Éier déi se krut.
Op hirer ganzer Längt vu 75 km, gouf all Kilometer mat engem grousse Kilometerstee markéiert, mat engem Helm uewendrop, a si gouf den 21. August 1922, vum President Raymond Poincarré ageweit. Den 30. Dezember 1923 gouf se als Nationalstrooss klasséiert.
Wéi se am Januar 2006 déklasséiert gouf, krut se hiren Numm Voie sacrée nationale duerch en Arrêté vum 15. Februar 2007, confirméiert.
<div style="height: 500px; width: 95%; overflow: auto; padding: 3px;text-align: left; border:solid 1px;" title="braglist - zum scrollen"; > Detail vum Mémorial vun der Voie sacrée zu Verdun
Luxembourg - Nancy
Luxembourg - Nancy ass eng fréier Vëloscourse déi tëscht 1911 an 1954 an onreegelmässegen Ofstänn gefuer ginn ass. D'Course gouf och net ëmmer an der selwechter Richtung gefuer an och eng Kéier an zwou Etappen.
Canton d'Arpajon
De Canton d'Arpajon ass eng franséisch administrativ Andeelung am Arrondissement Palaiseau, am Departement Essonne an der Regioun Île-de-France.
Dora (Kanoun)
Schwéiere Gustav an Dora waren d'Nimm vun de gréissten a deierste Kanoune vun der Welt, déi a Wierklechkeet agesat goufen. Iertemlecherweis goufen déi Spezialgeschëtzer dacks als Eisebunnsgeschëtz tituléiert, och wa se nëmmen e kuerze Schinnewee gebraucht hunn, fir opgebaut ze ginn a schéissen ze kënnen, dat am Géigesaz zu deenen um Schinnewee mobil agesaten Eisebunnskanounen. D'en Opbau op Gleiser war neideg fir d'Kanoun an der Direktioun ausriichten ze kënnen. Fir dat maachen ze kënnen, goufe Gleiser mat enger Kéier ugeluecht, an duerch no vir oder hannerzeg fueren, konnt sou den horizontale Wénkel geännert ginn. Si goufe vun der Firma Krupp an de Joren 1937–1941 fabrizéiert a vun Däitschland am Zweete Weltkrich agesat.
Geschicht an Asaz
An de drësseger Joren huet Frankräich d'Maginot-Linn gebaut, fir sech géint eng Invasioun duerch d'Truppe vum Drëtte Räich ofzesécheren. D'Panzerung vun hire Wierker war sou virgesinn, datt hir Befestegungen de gréissten, am Éischte Weltkrich agesate Kanoune standhalen kéint (geduecht war u Geschëtzer wéi d'Déck Bertha mat engem Kaliber vu 420 mm. Den Hitler huet du Krupp beoptragt, eng Kanoun z'entwécklen, déi et méiglech géif maachen, dës Befestegungen ze zerstéieren. Dräi Projete goufen ausgeschafft, mat Kalibre vu 600, 800 an 1000 mm.
1937 gouf d'Entwécklung vum Modell vun 800 mm ugefaangen, genannt Schwéiere Gustav, genannt nom Gustav Krupp von Bohlen und Halbach, dem Direkter vun der Firma. Zwou éischt Kanoune goufe bestallt. Déi éischt, déi 1941 ausgeliwwert gouf, krut den Numm Dora, de Virnumm vun der eelster Duechter vum Auteur vum Projet.
Zu deem Zäitpunkt, 1941, waren d'Maginot-Linn, an och déi belsch Festungen ëm Léck awer schonn laang an den Hänn vun den däitschen Truppen, soudatt den Zweck vum Projet an deem Moment net méi erfëllt war. Dat huet sech geännert, wéi Däitschland d'Operatioun Barbarossa, den Iwwerfall op d'Sowjetunioun, declenchéiert huet. Beim Virstouss op de Kaukasus, mam Zil Sewastopol z'erueweren, gouf dunn d'Dora an Deelstécker op d'Plaz vun hirem Asaz bruecht. E puer Forte goufen do vun der Dora zerstéiert. .
Jean-Ambroise Duvergier de Hauranne
Kandheet, Jugend a Studium
Säi Papp hat e klengt Verméigen am Handel verdéngt, a bei der Administratioun vun der Stad matgeschafft. Als iwwerzeegte Katholik krute seng dräizéng Kanner eng strengmoralesch Erzéiung. De Jean-Ambroise huet fir d'éischt bei de Jesuitte vu Bayonne, duerno vun Agen geléiert ier hien op Louvain gaangen ass, fir Theologie ze studéieren. Hei léiert hie 1609 de Jansenius kennen, en hollänneschen Theolog. Déi zwéi Männer loosse sech fir d'éischt zu Paräis néier, duerno zu Camp-de-Prats viru Bayonne, engem Stéck Land wat der Famill de Hauranne gehéiert. Wärend fënnef Joer studéiere si d'Helleg Schrëften, virun allem d'Wierker vum Augustinus vun Hippo.
D'Jore 1618-1621
D'Joren 1618-1621 spillen eng wichteg Roll am Liewe vum Saint-Cyran an dës Period gëtt heefeg als seng "Konversioun" bezeechent. An enger schlëmmer moralescher Kris mécht hie sech Gedanken ëm d'Rettung vu senger Séil an huet e staarke Wëlle vu Perfektioun. An dëser Period sinn dräi wichteg Evenementer z'ernimmen. Am Juni 1618 gëtt de Saint-Cyran Paschtouer. Dëst ass den Ufank vun engem strikte geeschtleche Liewen. Ni huet hien eng Mass verpasst. De Robert Arnauld d'Andilly schreift an engem Bréif aus dem Joer 1625: "il aurait mieux aimé mourir que d'être privé une semaine de ce divin Banquet" (Hie wier léiwer gestuerwen, wéi eng Woch vun dësem gëttleche Banquet ausgeschloss ze sinn). 1620 kritt hien d'Abtei vu Saint-Cyran en commende, an hëlt och dësen Numm un. Bei engem Verdéngscht vun 1800 livres am Joer ass hie materiell onofhängeg. 1621 léiert hien de Bérulle kennen, an déi zwéi Männer schreiwe sech reegelméisseg a gesi sech dacks bis zu sechs Stonnen den Dag fir ze diskutéieren. Déi Gespréicher hunn e groussen Afloss op dem Saint-Cyran säi reliéist Denken, wat sech ëmmer méi op den hellegen Augustinus ausriicht. D'primitiv Kierch vun de Pappe gëtt säi Modell.
De Saint-Cyran géint de Richelieu
De 14. Mee 1638 fanne seng Funktiounen en abrupt Enn. De Richelieu léisst de Saint-Cyran verhaften an am Schlass vu Vincennes aspären. Fräigelooss gëtt de Saint-Cyran eréischt de 6. Februar 1643, zwéi Méint nom Doud vum Kardinol. Zu där Verhaftung koum et no engem laange Sträit tëscht deenen zwéin Hären. Zanter 1629, nom Doud vum Bérulle, war de Saint-Cyran Chef vum Parti dévôt, dee ganz am Zeeche vum Konzil vun Trient an der Géigereform, eng Restauratioun vun der chrëschtlecher Eenheet an Europa erreeche wollt. Aussepolitesch ass Frankräich grad matzen am Drëssegjärege Krich, an de Richelieu ass, duerch d'"Raison d'État" dozou verleet, eng Allianz mat den däitsche protestantesche Prënzen anzegoen. Déi Allianz gëtt vum Saint-Cyran staark kritiséiert, an huet da säin Openthalt am Prisong zur Folleg.
Canton de Montréjeau
De Canton de Montréjeau ass eng fréier franséisch administrativ Andeelung am Arrondissement Saint-Gaudens, am Departement Haute-Garonne an der Regioun Occitanie.
Canton d'Athis-Mons
De Canton d'Athis-Mons  ass eng franséisch administrativ Andeelung am Arrondissement Palaiseau, am Departement Essonne an der Regioun Île-de-France.
Gemengen am Kanton
}}
Metz - Luxembourg
Metz-Luxembourg war eng Vëloscourse déi nëmmen eng Kéier gefuer gouf an zwar 1945
Rita Sajeva
D'Rita Sajeva, gebuer den 21. Februar 1954 zu Bagheria an der italieenescher Regioun Sizilien ass eng italieenesch Kënschtlerin, déi sculptéiert a moolt.
D'Rita Sajeva, déi zu Hamm wunnt, huet hiren Atelier Op der Schläifmillen.
Um Ufank huet si méi am Marmer geschafft, duerno koum Bronz mat dobäi. Bronzestatue léisst si an Italie géissen.
GNU Free Documentation License
D ' GNU Free Documentation License (Kuerzform: GFDL oder GNU-FDL) ass eng Lizenz, där hiren Text vun der Free Software Foundation ausgeschafft ginn ass. Dës Lizenz huet als Zil, d'Verbreedung vu fräiem Contenu z'ënnerstëtzen. D'Texter op Wikipedia ginn ënner der GFDL verëffentlecht.
Opgepasst: fräie Contenu ass keen Domaine public.
Et kann een also net mat engem Wierk ënner GFDL alles maachen, wat ee wëllt. Et kann ee sou e Wierk zwar fräi benotzen an och fräi veränneren, mä all dat just ënner der Konditioun, datt d'Wierk, souguer ënner senger verännerter Form, ëmmer nach ënner der GFDL bleift.
Dofir muss ee bei all Reproduktioun oder Representatioun vun engem Wierk ënner GFDL däitlech uginn, datt dat Wierk, souguer ënner senger verännerter Form, ënner der GFDL steet, an et muss een dann och den integralen engleschen Original-Text vun der GFDL derbäisetzen. Natierlech ass et ubruecht, zu Lëtzebuerg och eng Iwwersetzung op Däitsch, Franséisch oder Lëtzebuergesch vun der GFDL nach derbäizesetzen. Den engleschen Text ass awer bei Iwwersetzungsënnerscheeder deen eenzeg verbindlechen. Dir kënnt den integralen englesche GFDL-Text kamoud iwwer dëse Link kucke goen, déi däitsch a franséisch onverbindlech Iwwersetzunge fannt Dir um Spaweck.
Jean-Pierre Talbot
De Jean-Pierre Talbot ass e belsche Professer a Schauspiller. Hien ass den 12. August 1943 gebuer.
GNU Free Documentation License
Déi verschidde Mataarbechter un engem Wierk ënner GFDL bleiwen d'Auteure vun hire Säiten oder Biller. Si mussen also bei all Reproduktioun an/oder Representatioun vun deem Wierk, souguer ënner enger verännerter Form, mat hirem vollen Numm ernimmt ginn. Dëst geschitt bei Wikipedia-Artikelen duerch d'Historique-Säit, déi bei all Artikel iwwer e Reider z'erreechen ass, a bei Wikipedia-Biller duerch Bildbeschreiwungssäit, déi bei all Bild duerch d'Uklicke vum Bild z'erreechen ass.
Wa mer zesummefaasse wëllen, dann ass dee groussen Ënnerscheed tëschent Domaine Public a GFDL also, datt een, wann een e Wierk, wat ënner den Domaine public gefall ass, op eng originell Aart a Weis verännert, op déi Verännerung Auteursrechter kréie kann. Mä wann een e Wierk ënner GFDL verännert, da kann een ni Auteursrechter op déi Verännerung kréien, dat verännert Wierk bleift ëmmer nach ënner GFDL a ka vu jidderengem benotzt a weiderverännert ginn. Wien domat net averstanen ass, dee kritt vun der GFDL carrément iwwerhaapt net d'Recht, dat GFDL-Wierk ze benotzen oder ze veränneren.
Jean-Pierre Talbot
Hien huet an zwéi Filmer d'Roll vum Tintin gespillt.
Top End
Den Top End ëmfaasst den nërdlechsten Deel vum australeschen Northern Territory (NT), nërdlech vun Daly Waters an huet eng Fläch vun ongeféier 400.000 Quadratkilometer wat 1/3 vun der totaler Fläch vum Northern Territory entsprécht. Am Top End sinn déi meescht Gemenge vum Northern Territory, sou wéi d'Stied Darwin, Katherine, Pine Creek, Palmerston, Jabiru a Mataranka. Den Top End ass dat zweet Gebitt vun Australien dat am nërdlechste läit, no der Kap-York-Hallefinsel.
Nationalparken
De gréissten Deel vum Top End besteet aus dem Arnhem Land, sou wéi aus deem un d'Arnhem Land ugrenzende Kakadu Nationalpark. Aner Nationalparken am Top End sinn ënner anerem den Nitmiluk-Nationalpark (Katherine Gorge National Park) an de Cutta Cutta Caves Natur-Park. ]
George Herriman
Den George Joseph Herriman, gebuer den 22. August 1880 zu New Orleans am Louisiana, a gestuerwen de 25. Abrëll 1944 zu Los Angeles, war en US-amerikanesche Comiczeechner a Karikaturist. Säi bekanntst Wierk ass de Comic Krazy Kat.
Säi Liewen
Den George Herriman war dat éischt Kand vum George Herriman Jr. a senger Fra, der Clara Morel Herriman.
1897 huet hien ugefaange Comics ze zeechnen. Am Joer 1900 ass en op New York geplënnert, wou e fir e puer Zeitungen als fräie Mataarbechter geschafft huet. Den Zeitungsediteur William Randolph Hearst, deen e grousse Comicfan war, huet schliisslech dem Herriman säin Talent erkannt an en definitiv bei sech an d'Haus geholl, wou den Herriman 1910 ugefaangen huet, d'Comicserie The Dingbats ze zeechnen. An dëse Comics huet e mat der Zäit weider Figuren agefouert: eng Maus an eng Kaz, déi ënner den Dingbats gewunnt hunn an där hir Geschichten a klenge Panelen ënner der Haapthandlung erzielt goufen. Sou si Krazy Kat an Ignatz Mouse entstanen, déi 1913 hir eege Serie kruten an dem Herriman zu groussem Erfolleg gefouert hunn.
De 25. Abrëll 1944 ass den Herriman friddlech am Bett gestuerwen. Seng Äsche goufen, sou wéi hien dat wollt hunn, iwwer dem Monument Valley verstreet.
Soutane
D'Faarwe vun der Soutane sinn an der Kathoulescher Kierch festgeluecht :
Kleederbigel
E Kleederbigel ass e Geschier am Stot, dat dozou déngt, Kleeder an engem Schaf oder enger Garderobe opzehänken. Dofir hu s'uewen e Krop. Well se der Form vun de Schëllere vum Mënsch nogebilt sinn, si se an éischter Linn fir Mäntel, Jacketten, Hiemer, Räck a Blusen.
Dacks hu Bigelen eng Queeschstaang, da kann een do och Boxen drop ophänken. Et gëtt och speziell Bigele just fir Boxen oder Juppen. Am leschte Fall si Kreepercher op der Säit, wou een d'Jupe mat ugebitzten Ophänke festmaache kann.
Anna Pawlowa
Anna Pawlowa ass den Numm vun:
Kuckt och: Anna Pawlowna: Kinnigin vun Holland (1795-1865)
Canton de Bièvres
De Canton de Bièvres ass eng fréier franséisch administrativ Andeelung am Arrondissement Palaiseau, am Departement Essonne an der Regioun Île-de-France.
Selentschuk-Observatoire
De Selentschuk-Observatoire (russesch: „Зеленчукская обсерватория (САО)“) ass en Observatoire zu Selentschukskaja (Republik Karatschai-Tscherkessien) am nërdleche Kaukasus. Am Observatoire ass dat optescht BTA-6 Teleskop souwéi d'RATAN 600 Radioteleskop opgestallt.
BTA-6
D'Haaptinstrument vum Observatoire, ass de sechs-Meter-Spigelteleskop BTA-6 (Russesch: „Большой Телескоп Азимутальный“, grousst Azimutalteleskop), dat zum Zäitpunkt vu senger Fäerdegstellung 1975 bis Ufanks de 90er Joer de gréissten Teleskop vun der Welt war. Mat dem 42 Tonne schwéiere Borsilikatspigel gouf et Problemer, an dëst ass 1978 wéinst engem Rëss ausgetosch ginn. Den Ënnerscheed zu anere Groussteleskopen ass, datt de Sechs-Meter-Teleskop vum Selentschuk-Observatoire azimutal montéiert ass a mat Hëllef vun enger Computersteierung nogefouert gëtt.
RATAN 600
D'RATAN 600 ass e Radioteleskop mat 600 Meter Duerchmiesser.
Portal:Australien
<h2 style="letter-spacing:5px">Portal Australien
[ änneren]
<h2 style="letter-spacing:3px">Aner Portaler
Philippe Condroyer
De Philippe Condroyer ass e franséische Filmregisseur an Dréibuchauteur. Hien ass den 3. Mee 1927 zu Paräis gebuer.
Canton de Talence
De Canton de Talence ass eng franséisch administrativ Andeelung am Arrondissement Bordeaux, an der Gironde an der Regioun Nei-Aquitaine.
Napoleon III. vu Frankräich
Den Napoleon III. (Charles-Louis-Napoléon Bonaparte), gebuer den 20. Abrëll 1808 zu Paräis, a gestuerwen den 9. Januar 1873 zu Chislehurst (net wäit vu London), war de Jong vum Louis Bonaparte, Kinnek vun Holland (1806 - 1810), a vun der Hortense de Beauharnais. Deemno war hien en Neveu vum Keeser Napoleon I..
Béis Zongen hu mol behaapt, datt säi Papp de Grof de Flahault, en oneheleche Jong vum Talleyrand an Amant vun der Kinnigin Hortense wier. Dat stëmmt allerdéngs nëmme fir den Duc de Morny, säin Hallefbrudder, deen eng wichteg Roll ënner dem Napoleon III. spille sollt. Als Jong vum Louis Bonaparte war den Napoleon III. ee Koseng vum Franz Joseph Karl, Herzog vu Reichstadt (= Napoléon II.).
1848, wéi déi zweet franséisch Republik ausgeruff gi war, gouf de Louis-Napoléon Bonaparte zimmlech onerwaart, sécher wéinst sengem gudden Numm, zum Staatschef gewielt. De Louis-Napoléon Bonaparte war am Fong bal onbekannt, well hien, no der Restauratioun vun de Bourbonen a Frankräich (1814/15), jorelaang am Exil mat senger Mamm gelieft hat, ë. a. zu Arenenberg an der Schwäiz, no beim Bodensee. Hien huet iwwregens eng Ausbildung als Artillerieoffizéier zu Thun ofgeschloss an huet e Liewe laang mat engem däitsch-schwäizereschen Accent Franséisch geschwat.
De Prince-Président konnt sech bal net domat offannen, datt hien, no der neier Verfassung, nëmmen eng Amtszäit zegutt hat. Dofir huet hien 1851, mat groussem Erfolleg, e Staatsstreech organiséiere gelooss, an dat Joer duerno dat Zweet Keeserräich ausgeruff. Genee wéi säin dichtege Monni Napoléon I. huet hie sech seng wichtegst Moossnamen ëmmer duerch Plebisziter bestätege gelooss.
Säi Räich ass der Rei no, an am Zesummenhang mat der Situatioun dobaussen, autoritär, liberal a schliisslech parlamentaresch gefouert ginn. Den Napoleon III. hat vill politesch Géigner, déi méi oder wéineger laang am Exil hu misse liewen. De Victor Hugo, dee selwer politesch zimmlech alles a säi Géigendeel war, ass wuel dee bekanntste vu sengen Opponenten. Anerer sinn den Edgar Quinet, de Pierre-Joseph Proudhon, asw.
1853, wéi hie scho Keeser war, gouf e mat der spuenescher Grofenduechter Eugénie de Montijo bestuet. D'Keeserkoppel krut ee Jong, den Napoléon Eugène Louis Bonaparte, deen als Prince impérial erzu gouf.
Dem Napoleon III. seng Regierungszäit steet fir d'wirtschaftlech Entwécklung vu Frankräich am 19. Jh. (Schwéierindustrie, Eisebunn, Kanäl, Kreditwiesen, Neiurbaniséierung vu Paräis...). Deemools huet Frankräich sech och dem Welthandel opgemaach (libre-échange), wat de Baueren am Land allerdéngs net wierklech gefall huet. Eng frëndlech Zesummenaarbecht gouf mat England um wirtschaftleche Plang an och an der Kolonialpolitik ageleet.
Soss goufen déi franséisch Kolonië wéi z. B. Algerie vergréissert, respektiv nei Kolonie wéi Franséisch Indochina eruewert. De Suezkanal gouf deemools vu Frankräich gegruewen an a Presenz vun der Keeserin Eugénie ageweit.
Aussepolitesch huet den Napoleon III. d'Italiener an hirem Kampf - haaptsächlech géint Éisträich - ënnerstëtzt, wéi si hir politesch Eenheet wollte realiséieren. Hie war awer net wierklech fir en Eenheetsstaat, mä hätt léiwer eng italieenesch Konfederatioun gehat, wa méiglech ënner dem Virsëtz vum Poopst. Hie war innepolitesch op d'Ënnerstëtzung vun de Katholicken ugewisen, konnt deemno net gutt zouloossen, datt de Kierchestaat géif an der Mass ënnergoen... Säin Asaz fir déi italieenesch Saach huet him d'Savoie an de fréiere Comté de Nice abruecht, zwee Gebidder, déi schonn eng Kéier bei Frankräich gewiescht waren an duerno dem Piémont-Sardaigne gehéiert haten, ouni allerdéngs italieeneschsproocheg ze sinn. De Kinnek Vittorio-Emmanuele II. vum Piémont gouf jo bekanntlech - ënner dem selwechten Numm - den éischte Kinnek vun Italien (1861).
Um amerikanesche Kontinent wollt den Napoleon III. a Mexiko ee laténgesch-kathoulescht Géigegewiicht zu den angelsächsesch-protestantesche Vereenegte Staate schafen. Säi Versuch a Mëttelamerika ee Keeserräich - mam Äerzherzog Maximilian vun Habsburg als Herrscher - opzebauen, hat allerdéngs keen Erfolleg; déi mexikanesch Rebellen hunn de Maximilian gefaange geholl an higeriicht, an den Napoleon III. huet säi Corps expéditionnaire missen zeréckruffen. Och d'Belsch hat Truppen an dëser Affär, well dem Maximilian seng Fra war eng Duechter vum Léopold II., Kinnek vun de Belsch. Dës Truppen, an deenen sech eng Partie Lëtzebuerger gemellt haten, goufen och heemgeholl.
1870, allerdéngs, huet den Otto von Bismarck eng Geleeënheet ausgenotzt, fir Frankräich ze provozéieren. Wéi gehofft huet den Napoléon III. gemengt, hie misst d'Éier vu Frankräich rëm hierstellen a Preisen de Krich erklären. D'Kinnekräich Preisen, dat zanter 1866 un der Spëtzt vum "Norddäitsche Bond" stoung, hat an der Zwëschenzäit heemlech e Verdeedegungsofkommes mat den däitsche Südstaaten (Bayern, Würtemberg, Baden, asw.) ënnerschriwwen. A wéi den Napoléon III. de Preisen de Krich erkläert huet, hu sämtlech däitsch Staaten am Hurra-Patriotismus zesummegehalen a Frankräich ugegraff (vgl. Schluecht vu Sedan a Belagerung vu Metz). Frankräich ass besiigt ginn, den Napoléon III. huet misse kapituléieren an ofdanken, déi (3.) Republik ass a Frankräich ausgeruff ginn, zu Paräis koum et zur Proklamatioun vun der Commune de Paris an zu schreckleche Represaillen, zu Versailles an der Galerie des Glaces ass 1871 dat (2.) Däitscht Keeserräich ausgeruff ginn; eppes méi spéit huet Frankräich Elsass-Loutrengen un dat vereenegt Däitschland missen oftrieden an eng ganz héich Krichschold op sech lueden...